ኣነ ኣጋጣሚ’ውን ኣብቲ ንሱ ዝተመረቐሉ እዋን እየ ብትምህርቲ ናብ ሃገረ ሩስያ ከይደ። ኣብዚ እዋን’ዚ ኣብ ሓደ ትካል ናይ ኢንጅነሪን ዳይረክተር ኮይነ እየ ዝሰርሕ ዘለኹ። ብርግጽ ከምኡ ክትከውን ሓያል እዩ። ከም ኣማንኤል ክትከውን ናይ ተፈጥሮ ነገር እዩ ብዙሕ ርኢኻ፡ ሕጂ ተመሊስካ ነቲ ናይ ኣማንኤል ዝነበሮ ተውህቦ ክትርእዮ እንከለኻ፡ ብኹለንትኡ ኣብ ጽሑፍ ጥራሕ ዘይኮነ ወላ ኣብ ስነ-ፍልጠት ዝነበሮ ብልጫ ተኣምር እዩ። ኣነስ ክበጽሖ'ውን ኣይክእልን’የ። በቃ ምስኡ ዝተፈጠረ ተውህቦ’ዩ ነይርዎ። ኣብ ኩሉ ከኣ እዩ ኣድማዒ ነይሩ። ኣብ ምምህርና ንባዕሉ ፍሉይ እዩ ነይሩ። ብኣጋጣሚ ብሓደ ኢና ንመሃር ኣስመራ ዩኒቨርስቲ ኣቲና ነይርና። እቲ ዝነበሮ ብልጫ እቲ መንፍዓቱ ጥራሕ ዘይኮነስ ንሱስ ልዕሊ እቲ መምህር ነቶም ተምሃሮ ከረድኦም ብቕዓት ነይርዎ። ሕጂ ብርግጽ እቲ ኣብነቱ ተኸቲልና ኢና። ግን እቲ መንፍዓት ናይ ተውህቦ ነገር እውን ስለዝኾነ ማዕሪኡ ክትወዳደር ከምኡ ክትከውን ኣይትኽእልን ኢኻ። ጦብላሕታ ብጾቱ ፈጻሚ ዳይረክተር ፔን ኤርትራ ነበር ጋዜጤኛ ኣብርሃም ተስፋልኡል ኣማንኤል ኣስራት ኣብ ስነ-ጽሑፍ ኤርትራ ዓቢ ኣበርክቶ ዝገበረ’ዩ ብሕልፊ ኣብቲ ትንሳኤ ስነ ጽሑፍ ናይ ኤርትራ ኣብቲ ብሕልፊ ናይ ድሕሪ ክልተ ሽሕ ዝጀመረ ናይ ግጥሚ ምብርባር፡ ብነብሱ ከም ጸሓፊ፡ እሞ ኣሰናዳእን ናይ ጋዜጣ ናይ ዘመን፡ ሓደ ካብቶም መስረቲ “ቁርሲ ቀዳም ኣብ ጥዓሞት” እትብል መደብ ናይ ስነ-ጽሑፍ፡ ደሓር እውን ናብ ካልእ ዓድታት፡ ናብ ኩሉ ከተማታት ዝለሓመ ወሳኒ ተራ ስለዝገበረ፡ በዚ እዩ ተረቊሑ። ሚኒስተር ስብሓት ኤፍሬም ተሃሪሙ ኣብ ውሽጢ ኤርትራ ዘሎ ስርዓት፡ ኩሉ ግዜ ነቶም ጸሓፍቲ ከምዛ ዘይነበሩ ንክርስዑ እዩ ዝጽዕር። ናይ ኣማንኤል ግን ድሮ ኣብ ምሉእ ዓለም፡ ኣብ ዓበይቲ መራኸቢ ብዙሃን ይቃላሕ ኣሎ። እዚ ዓይነት ሸፈነ ምርካቡ፡ ኩሉ ሰብሲ፡ ‘ከምዚ ዝበለ እባ ኣሎ’ዩ፡ ከምዚኦም ዝኣመሰሉ ሰባት እባ ኣለዉ እዮም ኢሉ ንኽሓስብ ዝድርኽ እዩ። ሰብ ብእኦም ተገዲሱ ክሓትት ምስ ጀመረ፡ ብዛዕባ ኤርትራ፡ ብዛዕባ እቲ ኩነታት ክሓትት’ዩ። እዚ ከኣ ንፐን ኤርትራ ዓቢ ዓወት’ዩ፡ ዓቢ ሽም’ዩ። ብመሰረቱ ከኣ ናይ ፐን ኤርትራ ስራሕ እዩ። ምንጪ ስእሊ, ABRAHAM T. መግለጺ ስእሊ, ኣብርሃም ተስፋልኡል ቅድሚ ፐን ኤርትራ ምጅማሩ እዞም ጸሓፍቲ እዚኦም ብዘይካ ስምን ቁጽርን ካልእ ወላ ሓደ ግምት ኣይነበሮምን። ወላ ሽሞም’ውን ብግቡእ ይጸሓፍ ኣይነበረን። ብዘይካ ዳዊት ኢሳቕ ንሱ ከኣ ሽወደናዊ ዜግነት ስለዘለዎ። ስለዚ ፐን ኤርትራ ነዚ ተዓፊኑ ዘሎ ድምጺ ዓቢ ነገር ኮይኑ እስምዓኒ። ተማሃራይ 11 ከለኹ ኣትሒዘ ኣብ ጋዜጣ ዘመን፡ ብንእሽተይ ዓቕሚ ይጽሕፍ ነይረ። ደሓር ኣብ ዩኒቨርስቲ ቀዳማይ ዓመት ምስ ጀመርኩ ብቐጻሊ ይጽሕፍ ነይረ። ሕጂ እቲ መሰረት እውን ቅድሚ እቲ ናብ ቀዳምን ረቡዕ ክልተ ሕታም ምስ ኮነት’ውን፡ እታ ናይ ረቡዕ መደብ ኣነን ብጾተይን ክንሕዛ መደብ ነይሩ። ተማሃሮ ኒዩኒቨርስቲ ኣብ ዝነበርናሉ ኣብ ገልዓሎ ስለዝተኣሰርና፡ ንሳቶም ዕለት 23 እዮም ተኣሲሮም፤ መስከረም 2001 ማለት’ዩ። ንሕና ከኣ 21 ወይ 22 ኣቢልና ካብ ገልዓሎ ንኣስመራ መጺእና። ሽዑ ቅድሚ ምእሳሩ ሓንቲ መዓልቲ ተራኺብና ነይርና። ኣማንኤል ኩሉ ግዜ ህዱእ’ዩ፡ ዝኾነ ናይ ህዉኽ ነገር ኣይትርእየሉን ኢኻ፡ ኣመዛዚኑ እዩ ዝኸይድ። ተዋዛያይ እዩ። ኩሉ ግዜ መጠኑ ዝሓለፈ ልግሲ ኣለዎ። እሞ ከኣ ሂቡ እንከሎ ሂበ ዘይብል ዓይነት ሰብ’ዩ። ቢቢሲ፡ ጽቡቕ፡ ቅድሚ ብዛዕባ ማእሰርቱ ምዝራብና ናይ 90 ተዳጋዳላይ እዩ ነይሩ። እቲ ዕድመ እውን እንተርኢናዮ ኣብቲ ዝተኣሰረሉ ኣዋን ወዲ ሰላሳ ዓመት'ዩ ነይሩ፡ ኣማንኤል ተመርዕዩ’ዶ?
